|  |
| --- |
| PATVIRTINTA |
| Kauno miesto savivaldybės mero 2023 m. birželio 2 d. |
| potvarkiu Nr. M-320 |

**KAUNO MIESTO SAVIVALDYBĖS TERITORIJOJE GYVENANČIŲ IKIMOKYKLINIO AMŽIAUS VAIKŲ** **SIUNTIMO Į KAUNO RAJONO SAVIVALDYBĖS ŠVIETIMO ĮSTAIGAS, VYKDANČIAS IKIMOKYKLINIO UGDYMO PROGRAMĄ, TVARKOS APRAŠAS**

**I SKYRIUS**

**BENDROSIOS NUOSTATOS**

1. Kauno miesto savivaldybės teritorijoje gyvenančių ikimokyklinio amžiaus vaikų siuntimo į Kauno rajono savivaldybės švietimo įstaigas, vykdančias ikimokyklinio ugdymo programą, tvarkos aprašas (toliau – Aprašas) nustato prašymų išduoti siuntimą į Kauno rajono savivaldybės švietimo įstaigas, vykdančias ikimokyklinio ugdymo programą, pateikimo, jų nagrinėjimo, siuntimų išdavimo ir informacijos apie siuntimų išdavimą ar neišdavimą pateikimo tvarką.

2. Aprašas skirtas Kauno miesto savivaldybės (toliau – Savivaldybė) teritorijoje gyvenamąją vietą deklaravusiems gyventojams, kurie pageidauja savo ikimokyklinio amžiaus vaikus, kurie nepateko į Savivaldybės švietimo įstaigas, vykdančias ikimokyklinio ugdymo programą, leisti į Kauno rajono savivaldybės švietimo įstaigas, vykdančias ikimokyklinio ugdymo programą.

3. Aprašas parengtas vadovaujantis Lietuvos Respublikos vietos savivaldos įstatymu ir Lietuvos Respublikos švietimo įstatymu, Kauno miesto savivaldybės tarybos 2023 m. kovo 28 d. sprendimu Nr. T-126 „Dėl Kauno miesto savivaldybės ir Kauno rajono savivaldybės bendradarbiavimo keleivių vežimo ir ikimokyklinio ugdymo paslaugų teikimo srityse“.

**II SKYRIUS**

**PRAŠYMŲ PATEIKIMAS IR NAGRINĖJIMAS**

4. Savivaldybės teritorijoje gyvenančių ikimokyklinio amžiaus vaikų tėvai (įtėviai, globėjai), norintys gauti siuntimą į Kauno rajono savivaldybės švietimo įstaigas, vykdančias ikimokyklinio ugdymo programą (toliau – Siuntimas), pateikia Aprašo 5 punkte nurodytus dokumentus Savivaldybės mero potvarkiu sudarytai Siuntimo į Kauno rajono savivaldybės švietimo įstaigas, vykdančias ikimokyklinio ugdymo programą, darbo grupei (toliau  – Darbo grupė) adresu: J. Gruodžio g. 9, Kaunas, arba el. paštu svietimo.skyrius@kaunas.lt).

5. Siuntimui gauti pateikiamas užpildytas nustatytos formos prašymas (1 priedas) ir, jeigu prašymą pildo vienas iš vaiko globėjų ar vieno iš vaiko tėvų (įtėvių, globėjų) įgaliotas asmuo, pridedama atstovo teises patvirtinančio dokumento kopija. Jeigu vaikų tėvai (įtėviai, globėjai) nesutinka, kad jų ir vaikų (įvaikių, globotinių) duomenys, turint tikslą nustatyti jų atitiktį oficialiuose registruose esantiems duomenims, būtų patikrinti Gyventojų registre, jie privalo prie prašymo pridėti dokumentus, įrodančius giminystės ryšius ir patvirtinančius duomenis apie tėvų (įtėvių, globėjų) deklaruotą gyvenamąją vietą.

6. Darbo grupė gali prašyti pateikti papildomų dokumentų.

**III SKYRIUS**

**SIUNTIMŲ IŠDAVIMAS**

7. Sprendimą išduoti Siuntimą ar jo neišduoti priima Darbo grupė. Nustatytos formos siuntimą (2 priedas) pasirašo Savivaldybės mero įgaliotas valstybės tarnautojas. Siuntimas registruojamas tam skirtame Savivaldybės administracijos Švietimo skyriaus dokumentų registre.

8. Siuntimas išduodamas, jeigu yra abi šios sąlygos:

8.1. Vaikas užregistruotas Savivaldybės centralizuoto vaikų priėmimo informacinės sistemos duomenų bazėje ne mažiau kaip 6 mėnesius ir nepateko nė į vieną iš dviejų vaiko tėvų (įtėvių, globėjų) pasirinktų Savivaldybės  švietimo įstaigų.

8.2. Vaiko ir abiejų jo tėvų (įtėvių, globėjų) ar vienintelio vaiko tėvo (įtėvio, globėjo) gyvenamoji vieta yra deklaruota Savivaldybės teritorijoje ne mažiau kaip 6 mėnesius iki prašymo išduoti Siuntimą pateikimo dienos.

9. Darbo grupė neišduoda Siuntimo, jeigu:

9.1. yra laisvų vietų ikimokyklinio ugdymo programą vykdančiose Savivaldybės švietimo įstaigose, esančiose seniūnijos aptarnaujamoje teritorijoje (pagal tėvų (įtėvių, globėjų) deklaruotą gyvenamąją vietą) ar gretimose kitų seniūnijų aptarnaujamose teritorijose;

9.2. nėra laisvų vietų Kauno rajono savivaldybės švietimo įstaigose, vykdančiose ikimokyklinio ugdymo programą.

10. Siuntimas suteikia teisę lankyti Kauno rajono savivaldybės švietimo įstaigą nuo kito mėnesio, einančio po Siuntimo išdavimo mėnesio.

11. Darbo grupė, priėmusi sprendimą išduoti Siuntimą arba jo neišduoti, apie priimtą sprendimą informuoja prašymą pateikusius vaikų tėvus (įtėvius, globėjus) per 20 darbo dienų nuo prašymo gavimo Savivaldybės administracijos Švietimo skyriuje dienos. Tėvai (įtėviai, globėjai) informuojami prašyme nurodytu būdu.

**IV SKYRIUS**

**INFORMACIJOS PATEIKIMAS**

12.Informacija apie išduotus Siuntimus Kauno rajono savivaldybei raštu pateikiama kiekvieno mėnesio paskutinę darbo dieną (gruodžio mėn. iki 20 d.).

**V SKYRIUS**

**BAIGIAMOSIOS NUOSTATOS**

13. Aprašas gali būti keičiamas, panaikinamas Savivaldybės mero potvarkiu.

14. Pasiūlymus dėl Aprašo keitimo Savivaldybės merui teikia Darbo grupė.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno miesto savivaldybės teritorijoje gyvenančių ikimokyklinio amžiaus vaikų siuntimo į Kauno rajono savivaldybės švietimo įstaigas, vykdančias ikimokyklinio ugdymo programą, tvarkos aprašo

1 priedas

**(Prašymo išduoti siuntimą į Kauno rajono savivaldybės švietimo įstaigą, vykdančią ikimokyklinio ugdymo programą, forma)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(asmens ar jo įgalioto asmens vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(deklaruotos gyvenamosios vietos adresas, telefono numeris, elektroninio pašto adresas)

Atstovavimo pagrindas – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vaiko globos nustatymą ir asmens paskyrimą globėju patvirtinantis dokumentas ir (ar) įgaliojimas, jeigu prašymą pildo vienas iš vaiko globėjų ar vieno iš vaiko tėvų (įtėvių, globėjų) įgaliotas asmuo)

Siuntimo į Kauno rajono savivaldybės švietimo įstaigas,

vykdančias ikimokyklinio ugdymo programą,

darbo grupei

**PRAŠYMAS IŠDUOTI siuntimą į kauno rajono SAVIVALDYBĖS švietimo įstaigą, vykdančią ikimokyklinio ugdymo programą**

20\_\_\_ m. \_\_\_\_\_\_\_\_\_\_\_\_\_\_\_\_\_\_\_d.

Prašauišduoti siuntimą į Kauno rajono savivaldybės švietimo įstaigą – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vykdančią ikimokyklinio ugdymo programą.

(įstaigos pavadinimas)

|  |  |  |  |
| --- | --- | --- | --- |
| Eilės Nr. | Vaiko vardas ir pavardė | Gimimo data | Pageidaujamos lankyti švietimo įstaigos pavadinimas |
| 1. |  |  |  |
| 2. |  |  |  |
| 3. |  |  |  |

Vaikas (-ai) nepateko į šias Kauno miesto savivaldybės įsteigtas švietimo įstaigas:

|  |  |  |
| --- | --- | --- |
| Eilės Nr. | Kauno miesto savivaldybės švietimo įstaigos pavadinimas | Pageidauta lankyti data |
| 1. |  |  |
| 2. |  |  |
| … |  |  |

Sutinku, kad:

⬜ prašyme nurodyti duomenys, turint tikslą nustatyti jų atitiktį oficialiuose registruose esantiems duomenims, būtų patikrinti Gyventojų registre, užtikrinant Lietuvos Respublikos teisės aktais nustatytą teisinį reglamentavimą.

Informacijąapie priimtą sprendimą išduoti siuntimą arba jo neišduoti prašau pateikti *(🗵 pažymėti vieną iš būdų)*:

⬜ elektroniniu paštu, el. p. adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

⬜ telefonu, tel. Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

⬜ adresu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

PRIDEDAMA *(nurodyti dokumentus, kurių kopijos pridedamos. Jei teikiamas elektroninės formos prašymas, pridedamos dokumentų skaitmeninės kopijos)*:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

... \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

⬜ Patvirtinu, kad prašyme pateikta informacija yra teisinga.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas, vardas ir pavardė)

Informuojame, kad Jūsų asmens duomenų valdytoja yra Kauno miesto savivaldybės administracija (juridinio asmens kodas 188764867, adresas: Laisvės al. 96, LT-44251 Kaunas, tel. (8 37) 42 26 08, el. p. info@kaunas.lt). Duomenys tvarkomi, siekiant išnagrinėti Jūsų prašymą. Tvarkymo pagrindas – tvarkyti būtina, siekiant atlikti užduotį, vykdomą viešojo intereso labui, arba vykdant duomenų valdytojui pavestas viešosios valdžios funkcijas. Jūsų asmens duomenys Kauno miesto savivaldybės administracijoje bus saugomi teisės aktų, reglamentuojančių duomenų saugojimo terminus, nustatyta tvarka. Duomenys gali būti teikiami institucijoms ar įstaigoms, kompetentingoms spręsti Jūsų prašyme keliamus klausimus, kitiems asmenims, kuriems asmens duomenis teikti įpareigoja teisės aktai. Jūs turite teisę kreiptis su prašymu susipažinti su asmens duomenimis, juos ištaisyti, perkelti, apriboti jų tvarkymą, taip pat turite teisę nesutikti su duomenų tvarkymu, pateikti skundą Valstybinei duomenų apsaugos inspekcijai (L. Sapiegos g. 17, LT-10312 Vilnius, tel. (8 5) 271 2804) ir pasikonsultuoti su Kauno miesto savivaldybės administracijos duomenų apsaugos pareigūnu tel. (8 37) 42 46 00, mob. +370 673 081 23, el. p. dap@kaunas.lt. Daugiau informacijos rasite adresu http://www.kaunas.lt/asmens-duomenu-apsauga/.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kauno miesto savivaldybės teritorijoje gyvenančių ikimokyklinio amžiaus vaikų siuntimo į Kauno rajono savivaldybės švietimo įstaigas, vykdančias ikimokyklinio ugdymo programą, tvarkos aprašo

2 priedas

**(Siuntimo į Kauno rajono švietimo įstaigą, vykdančią ikimokyklinio ugdymo programą, forma)**

**SIUNTIMO Į KAUNO RAJONO SAVIVALDYBĖS ŠVIETIMO ĮSTAIGAS,**

**VYKDANČIAS IKIMOKYKLINIO UGDYMO PROGRAMĄ,**

**DARBO GRUPĖ**

**siuntimAS į kauno rajono švietimo įstaigą, vykdančią ikimokyklinio ugdymo programą**

20\_\_\_ m. \_\_\_\_\_\_\_\_\_\_\_\_\_\_\_\_\_\_d. Nr. \_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ siunčiamas į Kauno rajono

(vardas, pavardė, gimimo data)

švietimo įstaigą –\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vykdančią ikimokyklinio ugdymo programą.

(įstaigos pavadinimas)

Deklaruotos gyvenamosios vietos adresas: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, nuo \_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pareigų pavadinimas) (parašas) (vardas ir pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_